
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 692 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός του τύπου της βεβαίωσης της παραγρά¬ 
φου 3 του άρθρου 11 του ν. 3386/2005. 1 

Χαρακτηρισμός ως μνημείων κτιρίων του Βιομηχανι¬ 
κού Συγκροτήματος «ΚΕΡΑΜΕΙΑ ΑΛΛΑΤΙΝΗ» στη 

Θεσσαλονίκη. 2 

Χωροθέτηση - παραχώρηση ξενοδοχειακού τουρι¬ 


στικού λιμένα έμπροσθεν του ξενοδοχείου «ΝΑΝΑ 
ΒΕΑΘΗ» στην Χερσόνησο Ν. Ηρακλείου Κρήτης. 3 
Καθορισμός τελών διάθεσης Ημερολογίων Αλιείας 

αλιευτικών σκαφών. 4 

Καθορισμός αποζημίωσης των μελών της Γνωμο- 
δοτικής Επιτροπής για τη διατύπωση γνώμης ως 
προς την ορθή ή μη τήρηση της ποσοστιαίας κα¬ 
τανομής της διαφημιστικής δαπάνης του Δημοσί¬ 
ου και των φορέων του ευρύτερου δημόσιου το¬ 


μέα. 5 

Τροποποίηση Συστατικής Πράξης «Πνευματικού και 

Αθλητικού Κέντρου Δήμου Ινάχου». 6 

Απόκτηση της Ελληνικής Ιθαγένειας από την ομο¬ 
γενή ΠΑΣΚΑΛ ΕΛΕΝΗ (ΡΑ8ΚΑΕ ΟΙΕΝΑ) του Βα¬ 
σιλείου και της Βαλεντίνος. 7 

Απόκτηση της Ελληνικής Ιθαγένειας από την ομογε¬ 
νή Κιτιούκοβα Χρυσούλα, σύζυγος του Κιτιούκωβ 
Αγαθάγγελου το γένος Κιτιούκωβ Αγαθάγγελος. 8 


ΑΠΟΦΑΣΕΙ Σ 

Αριθμ. οικ. 8966 (1) 

Καθορισμός του τύπου της βεβαίωσης της παραγρά¬ 
φου 3 του άρθρου 11 του ν. 3386/2005. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παραγράφου 2 του άρθρου 11 του 
ν. 3386/2005 «Είσοδος, διαμονή και κοινωνική ένταξη 
υπηκόων τρίτων χωρών στην Ελληνική Επικράτεια» (Α' 
212 ). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ Α' 98).. 


5 Ιουνίου 2006 

3. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του Κρατικού Προϋ¬ 
πολογισμού. 

4. Την υπ’ αριθμ. ΔΙΔΚ/Φ1/2/6139/23.3.2004 κοινή από¬ 
φαση του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης για την 
ανάθεση αρμοδιοτήτων στον Υφυπουργό Εσωτερικών, 
Δημόσιας Διοίκησης και Αποκέντρωσης Αθανάσιο Νάκο 
(ΦΕΚ Β’ 527), αποφασίζουμε: 

Καθορίζουμε τον τύπο των βεβαιώσεων που χορηγού¬ 
νται στους υπηκόους τρίτων χωρών που καταθέτουν 
αίτηση για χορήγηση ή ανανέωση άδειας διαμονής ή 
δελτίου διαμονής στη χώρα βάσει των διατάξεων του 
ν.3386/2005 ως εξής : 

1) Για την κατάθεση αίτησης που υποβλήθηκε εμπρό¬ 
θεσμα και συνοδεύεται από πλήρη δικαιολογητικά, χο¬ 
ρηγείται στον υπήκοο τρίτης χώρας βεβαίωση, στην 
οποία αναγράφεται μοναδικός αύξων αριθμός και πε¬ 
ριλαμβάνει: 

α. Φωτογραφία του υπηκόου τρίτης χώρας 

β. Το ονοματεπώνυμο και το πατρώνυμο του υπηκό¬ 
ου τρίτης χώρας, την υπηκοότητά του και τον αριθμό 
διαβατηρίου του 

γ. Τον αριθμό πρωτοκόλλου της αίτησης και την ημε¬ 
ρομηνία κατάθεσης αυτής 

δ Την κατηγορία της άδειας και ένδειξη σχετικά με 
το αν το αίτημα αφορά αρχική χορήγηση ή ανανέωση 
άδειας διαμονής. 

ε. Την ημερομηνία χορήγησης της βεβαίωσης και την 
υπογραφή του εξουσιοδοτημένου υπαλλήλου. 

Η ανωτέρω βεβαίωση παρέχει στον κάτοχο δικαίωμα 
νόμιμης διαμονής στη χώρα, με εξαίρεση την δυνατό¬ 
τητα επανεισόδου σε περίπτωση εξόδου. 

2. Γ ια την κατάθεση αίτησης με ελλιπή δικαιολογητικά 
ή εκπρόθεσμης κατάθεσης σε περίπτωση επίκλησης 
λόγων ανωτέρας βίας, στον υπήκοο τρίτης χώρας χο¬ 
ρηγείται βεβαίωση, η οποία, πλην των αναφερομένων 
στην παράγραφο 1 της παρούσης, περιλαμβάνει: 

α.Ένδειξη σχετικά με το αν πρόκειται για κατάθεση με 
ελλιπή δικαιολογητικά ή για εκπρόθεσμη κατάθεση αυ¬ 
τών σε περίπτωση επίκλησης λόγων ανωτέρας βίας. 

β. Επισημείωση στην οποία αναφέρεται η υποχρέωση 
προσκόμισης των ελλιπών δικαιολογητικών εντός μηνός 
από την ημερομηνία κατάθεσης της αίτησης σε περί¬ 
πτωση κατάθεσης ελλιπών δικαιολογητικών. 

γ. Επισημείωση στην οποία αναφέρεται ότι η βεβαί¬ 
ωση ισχύει μέχρι να αποφανθεί η υπηρεσία επί των 
επικαλούμενων λόγων ανωτέρας βίας σε περίπτωση 
που η αίτηση έχει κατατεθεί εκπρόθεσμα. 

Η ανωτέρω βεβαίωση παρέχει νόμιμη διαμονή στον 
υπήκοο τρίτης χώρας αποκλειστικά για την προσκόμι¬ 
ση των ελλιπών δικαιολογητικών εντός μηνός από την 
κατάθεσή τους. 

3. Ειδικά σε περιπτώσεις που υποβάλλονται αιτήσεις 
για χορήγηση άδειας διαμονής βάσει των διατάξεων 
της παραγράφου 2 του άρθρου 44 του ν. 3386/2005, θα 
χορηγείται απόδειξη παραλαβής της αίτησης η οποία 
θα περιλαμβάνει: 

α. Αριθμό πρωτοκόλλου της υπηρεσίας και ημερομη¬ 
νία κατάθεσης. 

β. Ονοματεπώνυμο του αιτούντος. 

γ. Περίληψη του θέματος. 

Η ανωτέρω απόδειξη παραλαβής δεν αποτελεί απο¬ 
δεικτικό νόμιμης διαμονής στη χώρα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Μάίου 2006 

Ο ΥΦΥΠΟΥΡΓΟΣ 

Α. ΝΑΚΟΣ 
-♦- 

Αριθ. ΥΠΠΟ/ΔΝΣΑΚ/30849/899 (2) 

Χαρακτηρισμός ως μνημείων κτιρίων του Βιομηχανικού 
Συγκροτήματος «ΚΕΡΑΜΕΙΑ ΑΛΛΑΤΙΝΗ» στη Θεσ¬ 
σαλονίκη. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1 Τις διατάξεις: 

α) Του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

β) Του ν.3028/2002 (ΦΕΚ 153/Α/28.6.2002) «Για την προ¬ 
στασία των Αρχαιοτήτων και εν γένει της Πολιτιστικής 
Κληρονομιάς». 

γ) Του ν.2039 (ΦΕΚ 61 /Α/13.4.1992) «Περί Κύρωσης της 
Σύμβασης για την προστασία της αρχιτεκτονικής Κλη¬ 
ρονομιάς της Ευρώπης». 

δ) Του π.δ. 191/2003 (ΦΕΚ 146/Α/13.6.2003) «Περί Οργα¬ 
νισμού του ΥπουργείουΠολιτισμού». 

2. Την υπ’ αριθμ. ΥΠΠΟ/ΔΟΕΠΥ/ΤΟΠΥΝΣ/15/3696/2Θ.1- 
.2004 υπουργική απόφαση «Μεταβίβαση αρμοδιοτήτων 
του Υπουργού Πολιτισμού στις Περιφερειακές ...»(ΦΕΚ 


70/Β/20.1.2004) καθώς και την υπ’ αριθμ. ΥΠΠΟ/ΔΟΕΠΥ/ 
ΤΟΠΥΝΣ/14/3698/20.1.2004 υπουργική απόφαση «Οργά¬ 
νωση και Λειτουργία των Συμβουλίων του ν. 3028/2002 
στο Υπουργείο Πολιτισμού» (ΦΕΚ70/Β/20.1.2004). 

3. Το Πρακτικό Αυτοψίας της Επιτροπής που ορίστη¬ 
κε από το Κ.Σ.Ν.Μ. (ΥΠΠΟ/ΔΙΟΙΚ/Α3/Φ7Θ/10173/5.12.2005. 
ΥΠΠΟ/ΔΙΟΙΚ/Α3/Φ7Θ/10173/26.1.2006, Αρ. Πρακτ. Κ.Σ.Ν.Μ 
35/25.10.2005 και 39/2335/25.10.2005 και 39/23.11.2005 
αντιστοίχως), την εισήγηση της Διεύθυνσης Νεώτερης 
και Σύγχρονης Αρχιτεκτονικής Κληρονομιάς, την πρό¬ 
ταση της Ε.Ν.Μ. Κεντρικής Μακεδονίας και τα λοιπά 
στοιχεία του φακέλου. 

4. Την ομόφωνη γνωμοδότηση του Κεντρικού Συμ¬ 
βουλίου Νεωτέρων Μνημείων με αριθμό Πρακτικού 
12/29.3.2006/1.3.2006 (θέμα 3°), αποφασίζουμε: 

Χαρακτηρίζουμε ως μνημεία, σύμφωνα με τις διατά¬ 
ξεις του ν. 3028/2002, τα παρακάτω κτίρια του κτιριακού 
Συγκροτήματος γνωστού ως «ΚΕΡΑΜΕΙΑ ΑΛΛΑΤΙΝΗ» στη 
Θεσσαλονίκη, όπως αυτά σημειώνονται στο συνημμένο 
τοπογραφικό διάγραμμα. 

1. Τα κτίρια 1,2,3,9,10 του Κεντρικού Συγκροτήματος(συν. 
Τοπογραφικό της Ε.Ν.Μ.Κ.Μ) διότι καλύπτουν ουσιώδεις 
λειτουργικές φάσεις επεξεργασίας του υλικού κατά την 
ακμαία περίοδο παραγωγής της ιστορικής βιομηχανίας. 
Τα κελύφη, δε, των κτιρίων αυτών, αποτελούν χαρα¬ 
κτηριστικά δείγματα βιομηχανικής αρχιτεκτονικής του 
περασμένου αιώνα. 

2. Στο κτίριο «1» να διατηρηθεί μία (1) μονάδα εκ των 
εξ (6) ομοίων της βιομηχανικής παραγωγικής υποδομής 
και να λειτουργήσει εκπαιδευτικά ως Μουσείο του εαυ¬ 
τού της. Το κτίριο «1» να στεγάσει μουσειακές ή άλλες 
πολιτιστικές λειτουργίες με την απαραίτητη διοικητική 
υποδομή τους. 

3. Τα κτίρια 16 και 20 αποτελούν βασικά τοπόσημα 
για την περιοχή. 

4. Να διεξαχθεί Δημόσιος Αρχιτεκτονικός Διαγωνισμός 
από το Δήμο Θεσσαλονίκης, προκειμένου τα χαρακτηρι¬ 
σμένα κτίρια να ενταχθούν στον ευρύτερο πολεοδομικό 
σχεδίασμά της πόλης. Στην Επιτροπή του διαγωνισμού 
αυτού να συμμετάσχει εκπρόσωπος του Υπουργείου 
Πολιτισμού. Το χαρακτηριζόμενο κτίριο 1 να στεγάσει 
ευρύτερες δημόσιες ή διοικητικές λειτουργίες πολιτι¬ 
στικού ενδιαφέροντος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Μάίου 2006 

Ο ΥΠΟΥΡΓΟΣ 

ΓΕΩΡΓΙΟΣ ΒΟΥΛΓΑΡΑΚΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 5872 (3) 

Χωροθέτηση - παραχώρηση ξενοδοχειακού τουριστικού 
λιμένα έμπροσθεν του ξενοδοχείου «ΝΑΝΑ ΒΕΑΘΗ» 
στην Χερσόνησο Ν. Ηρακλείου Κρήτης. 

Η ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του νόμου 3270/2004 (ΦΕΚ Α' 187) 
«Αρμοδιότητες του Υπουργείου Τουριστικής Ανάπτυξης 
και θέματα τουρισμού». 

2. Τις διατάξεις του άρθρου 35 του νόμου 2160/1993. 

3. Τις διατάξεις του π.δ. 149/19.8.2005 (ΦΕΚ 211Α) περί 
«Οργανισμού Υπουργείου Τουριστικής Ανάπτυξης». 

4. Τις διατάξεις του π.δ. 33/15.2.2006 (ΦΕΚ 35Α/15.2.2006) 
«Διορισμός Μελών της Κυβέρνησης και Υφυπουργών». 

5. Την υπ’ αριθμ. 2864/03.3.2006 (ΦΕΚ Γ 65 και Γ 79) 
κοινή απόφαση του Πρωθυπουργού και της Υπουργού 
Τουριστικής Ανάπτυξης περί διορισμού Γενικού Γραμ¬ 
ματέα του Υπουργείου Τουριστικής Ανάπτυξης. 

6. Την υπ’ αριθμ. 10165/29.11.2004 υπουργική απόφαση 
περί συγκρότησης Επιτροπής Τουριστικών Λιμένων του 
Υπουργείου Τουριστικής Ανάπτυξης όπως τροποποιή¬ 
θηκε και ισχύει. 

7. Την από 17.7.2001 (Α.Π. Τ/4399/20.7.2001 δικό μας) 
αίτηση της «ΚΑΡΑΤΖΗ Α.Ε.» περί χωροθέτησης ξενο¬ 
δοχειακού τουριστικού λιμένα. 

8. Το υπ’ αριθμ. ΥΠΠΟ/ΓΔΑΠΚ/ΑΡΧ/Α1/Φ41/44390/2944 
έγγραφο της Δ/νσης Προϊστορικών και Κλασικών Αρ¬ 
χαιοτήτων του ΥΠ.ΠΟ. 

9. Το υπ’ αριθμ. 542/157/02/190/15.2.2002 έγγραφο της 
Δ/νσης Α2 του ΓΕΝ. 

10. Το υπ’ αριθμ. 919.33004/6/02/26.3.2002 έγγραφο της 
Υπηρεσίας Φάρων. 

11. Το υπ’ αριθμ. 8100/63/05/8.12.2005 έγγραφο της Δ/ 
νσης Λιμ/κής Πολιτικής του ΥΕΝ. 

12. Το υπ’ αριθμ. 183/20.10.2005 Πρακτικό της Επιτροπής 
Τουριστικών Λιμένων. 

13. Την υπ’ αριθμ. 68/1996 γνωμοδότηση του Ν.Σ.Κ. 

14. Το γεγονός ότι από τις διατάξεις της παρούσας, 
δεν προκαλείται δαπάνη σε βάρος του Κρατικού Προϋ¬ 
πολογισμού, αποφασίζουμε: 

1. Εγκρίνουμε, σύμφωνα με τις διατάξεις του αρθρ. 35 
του ν. 2160/1993 την χωροθέτηση του ξενοδοχειακού 
τουριστικού λιμένα, δυναμικότητας 20 σκαφών, έμπρο¬ 
σθεν του ξενοδοχειακού συγκροτήματος «ΝΑΝΑ ΒΕΑΟΗ» 
της εταιρείας «ΚΑΡΑΤΖΗ ΒΙΟΜΗΧΑΝΙΚΕΣ ΞΕΝΟΔΟΧΕΙ¬ 
ΑΚΕΣ ΕΠΙΧΕΙΡΗΣΕΙΣ ΑΕ», στη Χερσόνησο Ν. Ηρακλείου 
Κρήτης, σύμφωνα με την υποβληθείσα μελέτη, η οποία 
περιλαμβάνει την τεχνική περιγραφή και την οριζοντι- 
ογραφία του έργου και αποτελεί αναπόσπαστο μέρος 
της παρούσας. 

Σύμφωνα με την μελέτη ο λιμένας προβλέπεται να 
έχει: 

- Δυναμικότητα 20 θέσεις ελλιμενισμού σκαφών στην 
θάλασσα. 

- Επιφάνεια χερσαίας ζώνης: (XI,Χ2, Χ3,...,ΧΙ3 ,ΧΙ4,ΧΙ) 
5.500,00 τ.μ. 

- Επιφάνεια θαλάσσιας ζώνης: (Θ1,Θ2, Θ3.07,08,09) 

24.200,00 τ.μ. 

- Τα προβλεπόμενα προς κατασκευή έργα είναι τα 
κάτωθι: 

α) Επέκταση υφισταμένων λιμενικών εγκαταστάσεων 


Δημιουργία νέας λιμενολεκάνης βόρεια της υφιστά¬ 
μενης, ικανής να υποδεχθεί σκάφη μήκους 8,00 έως 
14,00 μ. 

β) Κατασκευή νέου προσήνεμου μώλου: σχηματικά 
παράλληλου προς τον υφιστάμενο και Βόρεια αυτού 
σε απόσταση 80,00 μ. περίπου. 

Θα έχει τη μορφή κεκαμμένου βραχίονα με εσωτερική 
γωνία 135° και συνολικού μήκους (77,00 + 14,00 + 44,00) 
= 135,00 μ. 

Το κατάστρωμα του μώλου θα έχει πλάτος 6.00 πι. 
Το ακρομώλιο θα κατασκευαστεί με διευρυμένο πλάτος 
9.00 πι στη στάθμη +1.80 πι.Έχει προβλεφθεί η εγκατά¬ 
σταση πράσινου φάρου. 

γ) Διαμόρφωση λιμενολεκάνης II: Η νέα λιμενολεκάνη 
έχει επιφάνεια 7.900πι2 μέσων διαστάσεων 80,00x100,00 
ηη, διαμορφωμένο στόμιο λιμένος πλάτους 35 ηη, κύκλο 
ελιγμών διαμέτρου 40 πι και βάθος πυθμένα -2.50 μ. 
έως -3.50 μ. που θα επιτευχθεί με τη διενέργεια υπο¬ 
θαλάσσιων εκσκαφών. 

δ) Κρηπιδώματα: 0α κατασκευαστούν από τεχνητούς 
ογκολίθους σκυροδέματος με ανωδομή από χυτό σκυ¬ 
ρόδεμα, θα έχουν χρήσιμο βάθος -2.50. Το επίπεδο χρή- 
σεως του καταστρώματος θα προβλεφθεί στη στάθμη 
+1.00 πι και θα τοποθετηθούν εγκαταστάσεις εξυπηρε- 
τήσεως και ανεφοδιασμού των σκαφών. 

2. Αξιοποίηση υφισταμένων λιμενικών έργων 

α) Ο υφιστάμενος προσήνεμος μώλος θα διαμορφωθεί 
σε προβλήτα με την αναδιάταξη της διατομής, αφαίρε¬ 
ση των φυσικών ογκολίθων και την αμφίπλευρη κατα¬ 
σκευή κρηπιδοτοίχων μήκους 50 πι. Στη βόρεια πλευρά 
θα έχουν χρήσιμο βάθος -2.50πι για την εξασφάλιση 10 
θέσεων παραβολής πρυμνοδετημένων σκαφών και στη 
νότια πλευρά χρήσιμο βάθος -1,50 πι για ναυταθλητικά 
σκάφη. Το κατάστρωμα του προβλήτα σ’ όλο το μήκος 
θα διαμορφωθεί σε δυο στάθμες, τη Βόρεια πλευρά σε 
στάθμη +1.0 Οπι, πλάτους 6.00πι και τη Νότια πλευρά 
στην κατώτερη στάθμη +0.30πι πλάτους 2.00πι για την 
παραβολή έξι (6) μικρών σκαφών ναυταθλητισμού. 

β) Ο υφιστάμενος Ν.Α. υπήνεμος μώλος θα διαμορφωθεί 
ώστε να λειτουργήσει ως κάθετος πρόβολος προς 
την ανατολική ακτή. Το εσωτερικό κρηπίδωμα στην 
εσωτερική Δυτική πλευρά θα έχει χρήσιμο βάθος - 
Ι.ΟΟππ έως -1.50πι, θα επισκευαστεί και θα διαμορφωθεί 
κατάλληλα για να εξυπηρετήσει επικουρικά τις ανάγκες 
παραβολής δύο πλωτών ναυαγοσωστικών μέσων, 
ενός επιτήρησης των λουσμένων και δύο βοηθητικών 
εκπαιδευτικών σκαφών για καταδύσεις κλπ. Ενώ στην 
εξωτερική (Ανατολική) πλευρά θα κατασκευασθεί 
πρίσμα από φυσικούς ογκόλιθους για την απόσβεση 
των κυμάτων. 

γ) Προκυμαία: Η Δυτική πλευρά που αποτελεί την 
προκυμαία της παλιάς και της νέας λιμενολεκάνης θα 
παραμείνει στη φυσική κατάσταση της ακτής. 

δ) Στην (παλιά) I λιμενολεκάνη επιφάνειας 4.100πι2 θα 
εκτελεστούν περιορισμένης κλίμακας εκβαθύνσεις του 
πυθμένα, σε μικρού πλάτους ζώνη κατά μήκος του Δυτι¬ 
κού κρηπιδώματος του υφιστάμενου υπήνεμου μώλου. 

ε) Οι χερσαίοι χώροι θα διαμορφωθούν ώστε πέραν 
των διευκολύνσεων προς τα σκάφη, να εξυπηρετούν τις 
ανάγκες του ξενοδοχειακού λιμένα, σε χώρους στάθ¬ 
μευσης αυτοκινήτων, διαδρόμους κίνησης, βοηθητικούς 
χώρους κ,λπ. 

Η εταιρεία «ΚΑΡΑΤΖΗ ΒΙΟΜΗΧΑΝΙΚΕΣ ΞΕΝΟΔΟΧΕΙ¬ 
ΑΚΕ! ΕΠΙΧΕΙΡΗΣΕΙΣ Α.Ε.», ως φορέας διαχείρισης του 
έργου, οφείλει να μεριμνήσει ώστε: 

- Να κατασκευαστεί δίκτυο πυρόσβεσης το οποίο θα 
εγκριθεί από την οικεία Πυροσβεστική Υπηρεσία και να 
τηρηθούν οι διατάξεις της υπ’ αριθμ. 10/2002 (ΦΕΚ 884 
Β) Πυροσβεστικής Διάταξης. 

- Να προβλεφθεί η κατασκευή έργων υποδομής για 
την εγκατάσταση δικτύων ηλεκτροδότησης, υδροδότη- 
σης, τηλεφωνοδοτήσης, πυροσβέσεως κλπ. 

- Να μεριμνήσει για την ύπαρξη και λειτουργία επαρ¬ 
κών και κατάλληλων ευκολιών υποδοχής καταλοίπων 
για τη συγκέντρωση και τελική νόμιμη διάθεση τόσο 
των πετρελαιοειδών καταλοίπων - λιπαντελαίων όσο 
και των λοιπών άχρηστων υλικών-απορριμμάτων καθώς 
και των λυμάτων των εξυπηρετούμενων σκαφών. 

- Να προβλεφθεί η συγκέντρωση, αποκομιδή και διά¬ 
θεση των ελαιωδών καταλοίπων. 

- Να προβλεφθεί δυνατότητα παροχής σωστικών μέ¬ 
σων προστασίας έναντι ναυτιλιακών κινδύνων. 

- Να εκδοθεί πριν από την έναρξη των εργασιών, η 
προβλεπόμενη στο άρθρο 260 του Γενικού Κανονισμού 
Λιμένων άδεια από την οικεία Λιμενική Αρχή, η οποία 
και θα υποδείξει τυχόν απαραίτητα μέτρα για την προ¬ 
στασία του θαλάσσιου περιβάλλοντος και την αποφυγή 
ατυχημάτων κατά τη διάρκεια εκτέλεσης των έργων. 

- Τα βυθοκορήματα από τις εκσκαφές, να απορρι- 
φθούν σε βάθη μεγαλύτερα των πενήντα (-50,00) μέ¬ 
τρων, η ισοβαθής των οποίων διέρχεται δύο (2) ναυτικά 
μίλια Βόρεια - Βορειοανατολικά της θέσεως εκτελέσεως 
των έργων. 

- Να εξασφαλισθεί ότι τα βάθη στα πρόσγεια του 
έργου θα είναι μεγαλύτερα από τα ωφέλιμα βάθη αυ¬ 
τού. 

- Να τοποθετηθούν ελαστικά παραβλήματα παρά τις 
θέσεις παραβολής των σκαφών προς αποφυγή ενδεχό¬ 
μενων ναυτιλιακών κινδύνων. 

- Να ενημερωθεί εγκαίρως η Υδρογραφική Υπηρε¬ 
σία για την ημερομηνία ενάρξεως των εργασιών και το 
προβλεπόμενο πέρας αυτών, προκειμένου προβεί στην 
έκδοση των σχετικών προαγγελιών για την ενημέρωση 
των ναυτιλλομένων. 

- Μετά το πέρας εκτέλεσης των εργασιών κατασκευ¬ 
ής να αποσταλεί στην ανωτέρω Υπηρεσία λεπτομερής 
οριζοντιογραφία και ακριβές βυθομετρικό διάγραμμα 
προκειμένου να προβεί στην ενημέρωση των αντίστοι¬ 
χων ΧΕΕ και λοιπών ναυτιλιακών βοηθημάτων. 

- Να τηρηθούν απαρέγκλιτα οι διατάξεις του Ν. 3028/02 
(ΦΕΚ 153 Α728.6.2002) «Για την προστασία των Αρχαιο¬ 
τήτων και εν γένει της Πολιτιστικής Κληρονομιάς». 

- Να εφαρμοσθεί η ΤεχνικήΈκθεση και τα σχέδια που 
έχουν υποβληθεί με την μελέτη. 

- Να κατασκευασθούν οι εγκαταστάσεις του τουριστι¬ 
κού λιμένα σε ικανή απόσταση από τις εντοπισθείσες 
Ρωμαϊκές ιχθυοδεξαμενές, επί των οποίων δεν θα γίνει 
καμία απολύτως επέμβαση. 

- Να μην πραγματοποιηθούν τεχνητές προσαμμώ¬ 
σεις της ακτής προκειμένου να μην προκληθεί βλάβη 
επί των αρχαίων καταλοίπων και να μην αλλοιωθεί ο 
περιβάλλων χώρος τους, δεδομένου ότι δύνανται να 
διαμορφωθούν και να αναδειχθούν αναλόγως. 

- Να γίνει το σύνολο των εργασιών υπό την εποπτεία 
εντεταλμένου εκπρόσωπου της αρμόδιας Εφορείας 
Εναλίων Αρχαιοτήτων. 


- Να υποβάλει ο φορέας διαχείρισης του ξενοδοχεια¬ 
κού τουριστικού λιμένα την οριστική μελέτη του έργου, 
στην Εφορεία Εναλίων Αρχαιοτήτων, για την κατά νόμο 
έγκρισή της. 

- Να φωτοσημανθούν τα έργα σύμφωνα με τις οδηγίες 
της Υπηρεσίας Φάρων και σύμφωνα με το αρθρ. 21 του 
νόμου 1629/1951 «Περί Φάρων» αντίγραφο του οποίου 
διαβιβάζεται συνημμένα για ενημέρωση και εφαρμογή. 

- Να συνεχίσει να λειτουργεί, προς αποφυγή ναυτικών 
ατυχημάτων, η προσωρινή φωτοσήμανση και στην πε¬ 
ρίπτωση διακοπής των έργων η πέρατος αυτών, μέχρι 
και την έναρξη λειτουργίας της οριστικής φωτοσημάν- 
σεως. 

- Επισημαίνεται η ποινική και αστική ευθύνη του φο¬ 
ρέα διαχείρισης στην περίπτωση ναυτικού ατυχήματος, 
κατά τη διάρκεια εκτελέσεως των έργων, εφόσον δεν 
ληφθούν τα αναγκαία μέτρα φωτοσημάνσεως. 

- Να ληφθούν όλες οι νόμιμες άδειες και εγκρίσεις, 
που αφορούν στην εκτέλεση των προαναφερομένων 
έργων από τις αρμόδιες Υπηρεσίες. 

- Με την παρούσα δεν αίρονται τυχόν κυρώσεις που 
έχουν επιβληθεί για έργα που έχουν κατασκευασθεί 
πριν την έκδοσή της. 

2. Το Ελληνικό Δημόσιο, όπως νομίμως εκπροσωπείται, 
παραχωρεί στην εταιρεία «ΚΑΡΑΤΖΗ ΒΙΟΜΗΧΑΝΙΚΕΣ 
& ΞΕΝΟΔΟΧΕΙΑΚΕΣ ΕΠΙΧΕΙΡΗΣΕΙΣ Α.Ε», σύμφωνα με 
τις διατάξεις του άρθ. 35 του ν.2160/1993, τη χρήση, 
διοίκηση, διαχείριση και συντήρηση του τουριστικού 
λιμένα έμπροσθεν του ξενοδοχείου ΝΑΝΑ ΒΕΑΟΗ στη 
Χερσόνησο Ηρακλείου Κρήτης, για την εξυπηρέτηση 
της πελατείας του. 

Η παραχώρηση αρχίζει από τη δημοσίευση της πα¬ 
ρούσας και λήγει μετά είκοσι χρόνια την αντίστοιχη 
ημερομηνία. 

Η διάρκεια της παραχώρησης συναρτάται άμεσα με 
τη λειτουργία της προαναφερόμενης ξενοδοχειακής 
μονάδας. 

Η εταιρεία «ΚΑΡΑΤΖΗ ΒΙΟΜΗΧΑΝΙΚΕΣ &ΞΕΝΟΔΟΧΕΙ- 
ΑΚΕΣ ΕΠΙΧΕΙΡΗΣΕΙΣ Α.Ε» θα αποκαλείται φορέας δια¬ 
χείρισης του ξενοδοχειακού τουριστικού λιμένα ή απλά 
φορέας διαχείρισης. 

Η παρούσα παραχώρηση δεν εμπίπτει στις διατάξεις 
του νόμου περί εμπορικών μισθώσεων. 

Γ ια τα πρώτα είκοσι χρόνια λειτουργίας του τουριστι¬ 
κού λιμένα, δεν οφείλεται από τον φορέα διαχείρισης 
αντάλλαγμα για την χρήση της ζώνης του τουριστικού 
λιμένα. 

Μετά την πάροδο εικοσαετίας από την έναρξη λει¬ 
τουργίας του λιμένα, η διάρκεια παραχώρησης δύναται 
να παραταθεί με απόφαση του Υπουργού Τουριστικής 
Ανάπτυξης και να καθορισθεί το ύψος του χρηματικού 
ανταλλάγματος. 

Τα πάσης φύσεως έργα και εγκαταστάσεις που θα 
κατασκευασθούν στον αιγιαλό και την παραλία με μέρι¬ 
μνα του προαναφερόμενου φορέα διαχείρισης, ανήκουν 
κατά κυριότητα στο Ελληνικό Δημόσιο. Δεν επιτρέπεται 
οποιαδήποτε άλλη εκμετάλλευση ή προς τρίτο παραχώ¬ 
ρηση του εν λόγω λιμένα. Παράβαση της υποχρέωσης 
αυτής, διαπιστώνεται με απόφαση του Υπουργού Τουρι¬ 
στικής Ανάπτυξης μετά γνώμη της αρμόδιας Επιτροπής 
Τουριστικών Λιμένων και συνεπάγεται αυτοδικαίως τη 
χωρίς αποζημίωση στέρηση του δικαιώματος χρήσεως 
του τουριστικού λιμένα από τη ξενοδοχειακή μονάδα. 

Τα πάσης φύσεως έργα και εγκαταστάσεις του ξε¬ 
νοδοχειακού τουριστικού λιμένα θα πρέπει να έχουν 
ολοκληρωθεί το αργότερο εντός δύο ετών από τη δη¬ 
μοσίευση της παρούσας. 

Η κατασκευή των έργων θα πρέπει να γίνει σύμφωνα 
με τις εγκεκριμένες μελέτες, τις απαιτούμενες κατά 
περίπτωση άδειες και τους κανόνες της επιστήμης και 
της τέχνης. 

Σε περίπτωση μη ολοκλήρωσης του έργου εντός του 
προαναφερόμενου χρόνου λόγω υπαιτιότητας του φο¬ 
ρέα διαχείρισης, θα επέρχονται σε βάρος του οικονομι¬ 
κές κυρώσεις που συνίστανται σε χίλια (1.000,00) ευρώ, 
για κάθε μήνα καθυστέρησης. 

Για την καλή και έγκαιρη εκτέλεση των έργων του 
λιμένα έχει κατατεθεί από την εταιρεία «ΚΑΡΑΤΖΗ 
ΒΙΟΜΗΧΑΝΙΚΕΣ & ΞΕΝΟΔΟΧΕΙΑΚΕΣ ΕΠΙΧΕΙΡΗΣΕΙΣ 
Α.Ε.» στη Διεύθυνση Τουριστικών Λιμένων η υπ’ αριθμ. 
205/7006845/11.1.2006 Εγγυητική Επιστολή της Εθνικής 
Τράπεζας της Ελλάδας(Κατάστημα Ηρακλείου), ποσού 
πενήντα πέντε χιλιάδων (55.000) ευρώ. 

Η ως άνω εγγύηση θα επιστραφεί τρεις μήνες μετά 
την προσήκουσα ολοκλήρωση των πάσης φύσεως έρ¬ 
γων του ξενοδοχειακού τουριστικού λιμένα. 

Ο φορέας διαχείρισης υποχρεούταί: 

- Να λειτουργεί τον ξενοδοχειακό τουριστικό λιμένα 
καθ’ όλη τη διάρκεια λειτουργίας της ξενοδοχειακής 
μονάδας, σύμφωνα με τα οριζόμενα στον Γενικό Κανο¬ 
νισμό Λειτουργίας Τουριστικών Λιμένων και στον Ειδικό 
Κανονισμό Λειτουργίας του ξενοδοχειακού τουριστικού 
λιμένα, τον οποίο θα υποβάλει για έγκριση στο Υπουρ¬ 
γείο Τουριστικής Ανάπτυξης σύμφωνα με τις διατάξεις 
της παρ. 4 του άρθ. 31α του ν. 2160/1993. 

- Να διατηρεί τον λιμένα σε καλή κατάσταση από 
πλευράς εγκαταστάσεων και παρεχομένων υπηρεσιών, 
να μεριμνά για την συντήρηση και τις αναγκαίες επι¬ 
σκευές των έργων, των εγκαταστάσεων και του εξοπλι¬ 
σμού του, συμμορφούμενος προς τις τυχόν υποδείξεις 
των αρμοδίων οργάνων, που θα πραγματοποιούν τα¬ 
κτικούς και έκτακτους ελέγχους καθ’ όλη τη διάρκεια 
λειτουργίας του. 

- Να λάβει τα προληπτικά και κατασταλτικά μέτρα 
πυροπροστασίας που προβλέπονται στην υπ’ αριθμ. 
10/2002 Πυροσβεστική Διάταξη. 

- Να λαμβάνει όλα τα αναγκαία μέτρα σύμφωνα με 
τις κείμενες διατάξεις για την προστασία του περιβάλ¬ 
λοντος καθώς και για την ασφάλεια και προστασία των 
ελλιμενιζομένων σκαφών και των χρηστών του λιμένα. 

- Να μεριμνήσει για την κατάρτιση Σχεδίου Παρα¬ 
λαβής και Διαχείρισης πετρελαιοειδών καταλοίπων 
χρησιμοποιημένων λιπαντελαίων και απορριμμάτων, 
καθώς και επικίνδυνων αποβλήτων κατ’ εφαρμογή της 
υπ’ αριθμ. 3418/07/2002 (ΦΕΚ 712Β) κοινής υπουργικής 
απόφασης.(Οδηγία 2000/59/ΕΚ του Συμβουλίου της 27ης 
Νοεμβρίου 2000 των Ευρωπαϊκών Κοινοτήτων). 

- Να μεριμνήσει για την κατάρτιση «Σχεδίου'Εκτακτης 
Ανάγκης» (ΟοπΙΐΓ^θηογ ΡΙαη), συμβατού με το Τοπικό 
Σχέδιο της Λιμενικής Αρχής για την αντιμετώπιση ενδε¬ 
χόμενων περιστατικών ρύπανσης της θάλασσας και των 
ακτών, καθώς και για την ύπαρξη εξοπλισμού πρόληψης 
και καταπολέμησης της ρύπανσης της θάλασσας από 
πετρελαιοειδή (πλωτά φράγματα, απορροφητικά υλι¬ 
κά κ.λ.π), που θα υποδειχθεί από την αρμόδια Λιμενική 
Αρχή. 


- Να ενημερώνει άμεσα την αρμόδια Λιμενική Αρχή 
σε περίπτωση περιστατικού ρύπανσης και να εκτελεί 
τις παρεχόμενες οδηγίες-εντολές για την αντιμετώπισή 
του. 

- Να μεριμνά για και την καθαριότητα, ευπρέπεια και 
ευταξία του ξενοδοχειακού τουριστικού λιμένα. 

Ο φορέας διαχείρισης υποχρεούταί να ασφαλίσει: 

α) Το σύνολο των έργων και εγκαταστάσεων του λιμέ¬ 
να, κατά παντός κατά κανόνα ασφαλιζομένου κινδύνου, 
ζημίας ή ατυχήματος κατά την διάρκεια οιωνδήποτε 
κατασκευαστικών εργασιών, καθώς και κατά τη διάρκεια 
λειτουργίας του. 

β) Την αστική ευθύνη του έναντι κάθε τρίτου καθ’ όλη 
την διάρκεια παραχώρησης. 

Το Δημόσιο σαν κύριος του ξενοδοχειακού τουριστι¬ 
κού λιμένα, δεν θα έχει καμία συμμετοχή για την κάλυψη 
οποιουδήποτε κινδύνου. 

Στα εν λόγω ασφαλιστήρια ο φορέας διαχείρισης θα 
αναφέρεται ως συνασφαλιζόμενος με το Ελληνικό Δη¬ 
μόσιο ( Υπουργείο Τουριστικής Ανάπτυξης). 

Αντίγραφα των εν λόγω ασφαλιστηρίων συμβολαί¬ 
ων θα πρέπει να υποβληθούν στη Δ/νση Τουριστικών 
Λιμένων. 

Σε περίπτωση επελεύσεως ασφαλιστικής περιπτώ- 
σεως από εκείνες που καλύπτονται κατά τα ανωτέρω, 
η ασφαλιστική αποζημίωση θα εισπράττεται από τον 
φορέα διαχείρισης υπό την προϋπόθεση ότι διατηρεί 
την ιδιότητα του αυτή, άλλως από το Ελληνικό Δημόσιο 
(Υπουργείο Τουριστικής Ανάπτυξης). Ο φορέας διαχείρι¬ 
σης θα υποχρεούταί να αποκαταστήσει τη ζημιά εντός 
της προθεσμίας που θα ταχθεί από το Υπουργείο Του¬ 
ριστικής Ανάπτυξης Δ/νση Τουριστικών Λιμένων. 

Εάν παρέλθει άπρακτη η προθεσμία αυτή το Ελλη¬ 
νικό Δημόσιο (Υπουργείο Τουριστικής Ανάπτυξης ) θα 
έχει κατά του φορέα διαχείρισης απαίτηση ίση με την 
ασφαλιστική αποζημίωση την οποία αυτός εισέπραξε ή 
θα εισέπραττε εάν επεδείκνυε την οφειλόμενη κατά τις 
περιστάσεις επιμέλεια. Το Ελληνικό Δημόσιο (Υπουργείο 
Τουριστικής Ανάπτυξης) μπορεί να επιδιώξει την απαί¬ 
τησή του αυτή και κατά τις διατάξεις περί είσπραξης 
δημοσίων εσόδων. 

Ο φορέας διαχείρισης υποχρεούταί καθ’ όλη τη διάρ¬ 
κεια της παραχώρησης να φροντίζει για την διατήρηση 
της κατοχής του ξενοδοχειακού τουριστικού λιμένα και 
να αποκρούει με κάθε νόμιμο μέσο κάθε καταπάτηση ή 
διεκδίκηση αυτού, ανεξάρτητα από οποιαδήποτε δικα¬ 
στική ή εξώδικο ενέργεια στην οποία τυχόν θα προβεί 
το Ελληνικό Δημόσιο, έχοντας ευθύνη για κάθε, έστω 
και από ελαφρά αμέλεια, βλάβη, μείωση ή απώλεια δι¬ 
καιωμάτων του Ελληνικού Δημοσίου. 

Επίσης οφείλει να γνωστοποιεί άμεσα και στο Υπουρ¬ 
γείο Τουριστικής Ανάπτυξης / Δ/νση Τουριστικών Λιμέ¬ 
νων κάθε προσβολή δικαιώματος και κάθε σχετική 
δίκη, στην οποία το Ελληνικό Δημόσιο δικαιούται να 
παρέμβει. 

Σε περίπτωση παράβασης οποιουδήποτε όρου της 
παρούσας παραχώρησης από τον φορέα διαχείρισης, 
το Ελληνικό Δημόσιο δια των αρμοδίων οργάνων αυτού 
(Υπουργείο Τουριστικής Ανάπτυξης / Διεύθυνση Τουρι¬ 
στικών Λιμένων) δικαιούται, με την επιφύλαξη των λοι¬ 
πών συνεπειών που προβλέπονται στην παραχώρηση, 
να ζητήσει εγγράφως από το φορέα διαχείρισης να 
συμμορφωθεί εντός χρονικού διαστήματος τουλάχιστον 

45 ημερών προς τις υποχρεώσεις του και εάν αυτός δεν 
τις εκπληρώσει εντός της τασσόμενης προς τούτο προ¬ 
θεσμίας, να προβεί σε ανάκληση της παραχώρησης. 

Επιπλέον το Ελληνικό Δημόσιο (Υπουργείο Τουριστι¬ 
κής Ανάπτυξης) δικαιούται να ζητήσει την κατάπτωση 
του συνόλου ή μέρους της εις χείρας του εγγύησης, 
χωρίς αποζημίωση του φορέα διαχείρισης. 

Μετά την καθ’ οιονδήποτε τρόπο λήξη της παραχώ¬ 
ρησης, ο φορέας διαχείρισης οφείλει να παραδώσει 
αμέσως και χωρίς αντιρρήσεις τον ξενοδοχειακό του¬ 
ριστικό λιμένα, που περιέρχεται στο Ελληνικό Δημόσιο 


με όλες τις εντός αυτού εγκαταστάσεις, χωρίς καμία 
αποζημίωση του φορέα διαχείρισης. 

Τυχόν παραμονή του φορέα διαχείρισης μετά την λήξη 
της παραχώρησης, δεν επιφέρει παράταση ή ανανέωση 
αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Μάΐου 2006 

Η ΥΠΟΥΡΓΟΣ 

ΦΑΝΗ ΠΑΛΛΗ-ΠΕΤΡΑΛΙΑ 




ΕΘΝΙΚΟ ΤΥΠΟΓΡΑΦΕΙΟ 
Για τεχνικούς λόγους στο σχεδιάγραμμα 
έγινε σμίκρυνση κατά ποσοστό % 



02006920506060012 

Αριθ. 2123/05/06 (4) 

Καθορισμός τελών διάθεσης Ημερολογίων Αλιείας 
αλιευτικών σκαφών. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 α του ν.δ. 187/1973Α 261), 
όπως αυτό προστέθηκε με το άρθρο 9 του ν. 2329/19 
(Α 172). 

2. Τ ις διατάξεις του Κανονισμού (ΕΚ) υπ’ αριθμ.2807/1983 
όπως τροποποιήθηκε με τον Κανονισμό (ΕΚ) αριθ. 
2737/1999. 

3. Τις διατάξεις του άρθρου 90 του Κώδικα Νομοθε¬ 
σίας για τη Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του π.δ. 63/2005 
(Α 98 ). 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Αρθρο μόνο 
Καθορισμός τέλους 

Καθορίζουμε το τέλος (τιμή) διάθεσης Ημερολογίων 
Αλιείας που προβλέπονται από την κοινοτική νομοθε¬ 
σία και εμπίπτουν στην αρμοδιότητα του Υπουργείου 
Εμπορικής Ναυτιλίας, ως ακολούθως : 

α) Ημερολόγιο Αλιείας Μεσογείου Θαλάσσης, με τιμή 
διάθεσης 10,00 ευρώ. 

β) Ημερολόγιο Αλείας Κοινό, με τιμή διάθεσης 15,00 
ευρώ. 

Η ισχύς της παρούσας απόφασης αρχίζει δέκα (10) 
ημέρες από τη δημοσίευσή της στην Εφημερίδα της 
Κυβερνήσεως. 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Πειραιάς, 11 Μάίου 2006 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθμ. 12809/Ζ (5) 

Καθορισμός αποζημίωσης των μελών της Γνωμοδοτι- 
κής Επιτροπής για τη διατύπωση γνώμης ως προς 
την ορθή ή μη τήρηση της ποσοστιαίας κατανομής 
της διαφημιστικής δαπάνης του Δημοσίου και των 
φορέων του ευρύτερου δημόσιου τομέα. 

Η ΓΕΝΙΚΗ ΓΡΑΜΜΑΤΕΑΣ ΕΠΙΚΟΙΝΩΝΙΑΣ 

Έχοντας υπόψη: 

1. Τις διατάξεις του π.δ. 258/1993 «Περί Οργανισμού 
της Γενικής Γραμματείας Τύπου και Πληροφοριών του 
Υπουργείου Προεδρίας της Κυβέρνησης», όπως έχει 
τροποποιηθεί και ισχύει έως σήμερα. 

2. Τις διατάξεις του αρθρ. 2 του ν. 3242/2004 «Ρυθμί¬ 
σεις για την οργάνωση και λειτουργία της Κυβέρνη¬ 
σης, τη διοικητική διαδικασία και τους Ο.Τ.Α.» (ΦΕΚ 
102/Α/2.4.5.2004). 

3. Τ ις διατάξεις του άρθρου 25 παρ. 2 καθώς και τις 
διατάξεις της παρ. 7 του άρθρου 27 του ν. 3166/2003 
(ΦΕΚ 178/Α/2.7.2003) «Οργάνωση και λειτουργία των γρα¬ 
φείων Τύπου και Επικοινωνίας του Υπουργείου Τύπου 
και Μέσων Μαζικής Ενημέρωσης και ρυθμίσεις για τον 
ευρύτερο τομέα των μέσων ενημέρωσης». 


4. Τις διατάξεις του άρθρου 17 παρ. 2 περ. β’ του 
ν.3205/2003 (ΦΕΚ 297/Α) «Μισθολογικές ρυθμίσεις λει¬ 
τουργών και υπαλλήλων του Δημοσίου, Ν.Π.Δ.Δ. και Ο.Τ.Α., 
μονίμων στελεχών των Ενόπλων Δυνάμεων και αντιστοί¬ 
χων της Ελληνικής Αστυνομίας, του Πυροσβεστικού και 
Λιμενικού Σώματος και άλλες συναφείς διατάξεις». 

5. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα κυβερνητικά όργανα» που 
κυρώθηκε με το άρθρο πρώτο του π.δ. 63/2005 (ΦΕΚ Α' 
98) και το γεγονός ότι από τις διατάξεις της απόφασης 
αυτής προκαλείται συνολική δαπάνη σε βάρος του Προ¬ 
ϋπολογισμού της Γ ενικής Γ ραμματείας Επικοινωνίας και 
της Γ ενικής Γ ραμματείας Ενημέρωσης ύψους είκοσι δύο 
χιλιάδων επτακοσίων δέκα πέντε (22.715,00) €, η οποία 
θα αντιμετωπιστεί από τις πιστώσεις του ΚΑΕ 0515 
«Αποζημίωση μελών συλλογικών οργάνων» του Προϋ¬ 
πολογισμού της Γ ενικής Γ ραμματείας Επικοινωνίας και 
της Γ ενικής Γ ραμματείας Ενημέρωσης. 

6. Τις διατάξεις του άρθρου 40 του ν. 849/1978 (ΦΕΚ 
232/Α/22.12.1978) «Περί παροχής κινήτρων δια την ενί¬ 
σχυση της περιφερειακής και οικονομικής αναπτύξεως 
της χώρας», όπως συμπληρώθηκε με το άρθρο 8 του 
ν. 2129/1993 (ΦΕΚ 57/Α) «Αύξηση συντάξεων και άλλες 
διατάξεις». 

7. Τ ις διατάξεις του άρθρου 22 παρ.3 του ν.2362/1995 
(ΦΕΚ 247/Α/27.11.1995) «Περί Δημοσίου Λογιστικού, ελέγ¬ 
χου των δαπανών του Κράτους και άλλες διατάξεις». 

8. Τις διατάξεις του άρθρου 1 του ν.301/1976 (ΦΕΚ 
91/Α/20.4.1976) «Περί της εις την Εφημερίδαν της Κυ¬ 
βερνήσεως δημοσιευομένης ύλης και ρυθμίσεως θεμά¬ 
των αναφερομένων εις την έκδοσιν και κυκλοφορίαν 
ταύτης». 

9. Την υπ’ αριθμ. 11771/Ζ/22.6.2004 (ΦΕΚ 953/Β/24.6.2004) 
απόφαση «Σύσταση Γνωμοδοτικής Επιτροπής για την διατύ¬ 
πωση γνώμης ως προς την ορθή ή μη τήρηση της ποσοστι¬ 
αίας κατανομής της διαφημιστκής δαπάνης του Δημοσίου 
και των φορέων του ευρύτερου δημοσίου τομέα». 

10. Την απόφαση υπ’ αριθμ. 11715/Ζ/5.5.2006 «Συγκρότη¬ 
ση Γ νωμοδοτικής Επιτροπής για τη διατύπωση γνώμης 
ως προς την ορθή ή μη τήρηση της ποσοστιαίας κα¬ 
τανομής της διαφημιστικής δαπάνης του Δημοσίου και 
των φορέων του ευρύτερου δημόσιου τομέα». 

11. Το υπ’ αριθμ. 2122/Η/11.5.2006 Υπηρεσιακό Σημείωμα 
της Διεύθυνσης Οικονομικών Υπηρεσιών. 

12. Την υπ’ αριθμ. Υ94/26.5.2004 απόφαση του Πρω¬ 
θυπουργού και του Υπουργού Επικράτειας «Διορισμός 
Γ ενικού Γ ραμματέα Επικοινωνίας και διορισμός Γ ενικού 
Γραμματέα Ενημέρωσης» (ΦΕΚ 153/Γ/2004), αποφασί¬ 
ζουμε: 

1. Καθορίζουμε την αποζημίωση των μελών της Γνωμο- 
δοτικής Επιτροπής για τη διατύπωση γνώμης ως προς 
την ορθή ή μη τήρηση της ποσοστιαίας κατανομής της 
διαφημιστικής δαπάνης του Δημοσίου και των φορέων 
του ευρύτερου δημόσιου τομέα της Γ ενικής Γ ραμματεί¬ 
ας Επικοινωνίας και της Γ ενικής Γ ραμματείας Ενημέρω¬ 
σης, σύμφωνα με τις διατάξεις του άρθρου 17 παρ. 2 περ. 
β’ του ν.3205/2003 και ειδικότερα ως ακολούθως: 

Ένδεκα (11) Μέλη: 41.30 ευρώ ανά μέλος κατά συνε¬ 
δρίαση 

(Επισημαίνεται ότι ένα (1) εκ των μελών θα ασκεί και 
χρέη Γ ραμματέα της Επιτροπής.) 

2. Η προκαλούμενη δαπάνη θα ανέλθει στο ποσό των 
είκοσι δύο χιλιάδων επτακοσίων δέκα πέντε (22.715,00) 

η οποία θα αντιμετωπιστεί από τις πιστώσεις του ΚΑΕ 
0515 «Αποζημίωση μελών συλλογικών οργάνων» του 
Προϋπολογισμού της Γενικής Γραμματείας Επικοινωνίας 
και της Γ ενικής Γ ραμματείας Ενημέρωσης. 

3. Η ισχύς της παρούσας απόφασης αρχίζει από την 
5.5.2006, ημερομηνία συγκρότησης της ως άνω Επιτρο¬ 
πής και λήγει μετά από παρέλευση ενός (1) έτους, ήτοι 
την 5.5.2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Μάίου 2006 

Η Γ ενική Γ ραμματέας Επικοινωνίας 
ΜΑΡΓΑΡΙΤΑ ΠΑΠΑΔΑ-ΧΕΙΜΩΝΑ 
-♦- 

Αριθμ. 8993 (6) 

Τροποποίηση Συστατικής Πράξης «Πνευματικού και 
Αθλητικού Κέντρου Δήμου Ινάχου». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπ’ όψη: 

1. Τις διατάξεις των άρθρων 203 και 204, του Δ.Κ.Κ. 
(π.δ. 410/1995) περί «Ιδρυσης λοιπών Δημοτικών και Κοι¬ 
νοτικών Νομικών Προσώπων». 

2. Τις διατάξεις του ν. 2503/1997 και άρθρου 16, παρ. 
2, του ν. 2539/1997. 

3. Την υπ’ αριθμ. 126/2001, απόφαση του Δημοτικού 
Συμβουλίου, του Δήμου Ινάχου περί «Σύστασης ιδίου 
Ν.Π.Δ.Δ. με την επωνυμία «Πνευματικό και Αθλητικό 
Κέντρο Δήμου Ινάχου», η οποία εγκρίθηκε με την υπ’ 
αριθ. 22235/17.11.2001, απόφαση του Γ ενικού Γ ραμματέα 
Περιφέρειας Δυτικής Ελλάδας,, η οποία δημοσιεύθηκε 
στο Φ.Ε.Κ. 1656/Β712.12.2001. 

4. Την υπ’ αριθμ. 126/2001, απόφαση του Δημοτικού 
Συμβουλίου, του Δήμου Ινάχου περί «Τροποποίησης της 
Συστατικής Πράξης του Ν.Π.Δ.Δ. με την επωνυμία «Πνευ¬ 
ματικό και Αθλητικό Κέντρο Δήμου Ινάχου», η οποία 
εγκρίθηκε με την υπ’ αριθμ. 24072/22.12.2003, απόφαση 
του Γ ενικού Γ ραμματέα Περιφέρειας Δυτικής Ελλάδας, 
η οποία δημοσιεύθηκε στο Φ.Ε.Κ. 61/Β720.1.2003. 

5. Την υπ’ αριθμ. 47/2006 απόφαση του Δημοτικού Συμ¬ 
βουλίου, Δήμου Ινάχου, περί «Τροποποίησης της Συστα¬ 
τικής Πράξης του Ν.Π.Δ.Δ., με την επωνυμία «Πνευματικό 
και Αθλητικό Κέντρο Δήμου Ινάχου», αποφασίζουμε: 

1. Επικυρώνουμε την υπ’ αριθμ. 47/2006 απόφαση του 
Δημοτικού Συμβουλίου, Δήμου Ινάχου, που αφορά την 
«Τροποποίηση της Συστατικής "Πνευματικό και Αθλη¬ 
τικό Κέντρο Δήμου Ινάχου"», ως εξής: 

Τροποποιεί την παρ. 3, ως κάτωθι: 

α) Η ετήσια επιχορήγηση του Δήμου, που θα ανέρχεται 
σε 80.000,00 ευρώ. 

Τροποποιεί την παρ. 8, ως κάτωθι: 

ΚΑΛΥΨΗ ΔΑΠΑΝΗΣ: Από τις διατάξεις της απόφασης 
αυτής, δεν προκαλείται δαπάνη σε βάρος του κρατικού 
προϋπολογισμού, αλλά σε βάρος του προϋπολογισμού 
του Δήμου Ινάχου, με το ποσό των η οποία είναι εγ¬ 


γεγραμμένη στον Κ.Α. 00/6715.04 με το ανωτέρω ποσό 
των 80.000.00 ευρώ ετησίως. 

Κατά τα λοιπά ισχύουν οι αριθ. 22235/17.11.2001 και 
24072/22.12.2003 αποφάσεις του Γενικού Γραμματέα 
Περιφέρειας Δυτικής Ελλάδας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 10 Μάίου 2006 

Ο Γ ενικός Γ ραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 

-♦- 

(7) 

Απόκτηση της Ελληνικής Ιθαγένειας από την ομογενή 
ΠΑΣΚΑΛ ΕΛΕΝΗ (ΡΑ3ΚΑΕ ΟΕΕΝΑ) του Βασιλείου και 
της Βαλεντίνος. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Με την υπ’ αριθμ. Κ12015/6606/19.4.2006 απόφαση του 
Γ ενικού Γ ραμματέα της Περιφέρειας Δυτικής Ελλάδος 
γίνεται δεκτή η από 12.1.2004 αίτηση της ομογενούς 
ΠΑΣΚΑΛ ΕΛΕΝΗΣ (ΡΑ5ΚΑΕ ΟΕΕΝΑ) του Βασιλείου και 
της Βαλεντίνος, που υπέβαλλε στην υπηρεσία μας, που 
γεννήθηκε στις 4.6-1962 στην Ουκρανία, κάτοχος δι¬ 
αβατηρίου αριθ. ΑΗ 123443, κάτοικος Πατρέων, οδός 
Υψηλών Αλωνίων 4, με την οποία ζητά την απόκτηση 
της Ελληνικής Ιθαγένειας, σύμφωνα με τις διατάξεις του 
άρθρου 1 του ν.2790/2000, όπως τροποποιήθηκε με τις 
όμοιες του άρθρου 76 του ν. 2910/2001. 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής κ.α.α. 

ΧΡΗΣΤΟΣ ΓΙΩΤΣΟΠΟΥΛΟΣ 

-♦- 

( 8 ) 

Απόκτηση της Ελληνικής Ιθαγένειας από την ομογενή 
Κιτιούκοβα Χρυσούλα, σύζυγος του Κιτιούκωβ Αγα¬ 
θάγγελου το γένος Κιτιούκωβ Αγαθάγγελος. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΡΗΤΗΣ 

Με την υπ’ αριθμ. 4095/5.5.2006 απόφαση του Γ ενικού 
Γραμματέα Περιφέρειας Κρήτης, που εκδόθηκε σύμ¬ 
φωνα με τις κείμενες διατάξεις, γίνεται δεκτή η από 
5.4.2004 αίτηση της ομογενούς Κιτιούκοβα Χρυσούλα, 
σύζυγος του Κιτιούκωβ Αγαθάγγελου το γένος Κιτι- 
ούκωβ Αγαθάγγελος περί απόκτησης της Ελληνικής 
Ιθαγένειας καθώς και τον εξελληνισμό του επωνύμου 
της από Κιτιούκοβα σε Κιτιουκίδη. 

Την Ελληνική Ιθαγένεια αποκτά η ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσας απόφασης 
στην Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 





9326 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ - Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 6υτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 βυτο ανά σελίδα. 

Σε μορφή 


Τεύχος 

Περίοδος 

ευπο 

Τεύχος 

Περίοδος 

Ευπο 

Α' 

Ετήοιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β' 

Ετήοιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήοιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήοιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οά-ΙΌΓη από εκείνα που διατίθενται σε ηλεκτρονική μορφή και μέχρι 100 σελίδες σε 5 ευΐΌ προσαυξανόμενη κατά 1 θυτο ανά 50 
σελίδες. 

• Η τιμή πώλησης σε μορφή οά-τοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικό : 210 - 4071010, (οχ: 210 - 4071010 ϊηΙβΓΠβΙ : ΙτΙΙρ://νννννν.θΙ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη ρορφή Από το Ιπίβτπβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπάλληλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης οε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π .Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 θυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθτηβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απά Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απύ την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00" 



02006920506060012 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ίιΠρ://νν»».θ1.ρΓ - θ-οιοίΙ: ΜθόΓΤΐ35ΐΒΓ@Βΐ.ςΓ 
















